ESPOO, Kauppakeskus Sello | Faunatar
Faunatar Sello
Kauppakeskus Sello,
Puh: 044-251 7838
E-mail: sello(ät)faunatar.fi
Ark 10-21, la 10-19, su 12-18
Vappuaatto 30.4. klo 10-18
Helatorstai 10.5. klo 12-18
Äitienpäivä 13.5. klo 12-18
Helluntai 20.5. klo 12-18
-Jyrsijöiden kynsienleikkaus
-Koirien kynsienleikkaus
-Pikkulemmikkien lomahoito
-Akvaarioveden testaus liuskoilla
Sellossa teitä palvelevat:
Kauppias Jonna
Lemmikkini: Koira ja kissa
Olen onnellisesti syntynyt eläinrakkaaseen perheeseen. Lapsuudenkodissani maaseudulla oli hevosia, koiria, kissoja, kaneja, undulaatteja, seeprapeippoja, kanoja ja lampaita. Isäni kasvatti metsästyskoiria ja äitini piti ratsastuskoulua. Olen siis nyt unelma-ammatissani lemmikkieläinkaupan omistajana.
Vapaa-aikanani viihdyn metsässä Toffen ja mieheni Sepon kanssa ja pari kertaa vuodessa matkaan Muhuun viikonlopuksi maastoilemaan mahtavilla Eestin hevosilla. Islanninhevoset ovat myös lähellä sydäntäni.
Lemmikkini: Koiria, kissoja, liskoja ja hamsteri
Ensimmäinen lemmikkini oli marsu, jonka sain seitsemänvuotiaana pitkän anelun jälkeen. Kesätyörahoilla ostin itselleni ensimmäisen koiran.
Eläimet ovat aina kuuluneet elämääni. Minulla on ollut lähes kaikkia eläimiä ja monia lajeja olen myös kasvattanut. Koirien kanssa olen harrastanut paljon mm. näyttelyitä, tokoa, agilityä, pk-lajeja yms. Olen myös harrastanut ratsastusta.
Yli kaksikymmentä vuotta sitten päädyin viikonloppuapulaiseksi eläinkauppaan Itäkeskukseen ja tämä ala vei mukanaan. Tässä työssä parasta on monipuolisuus ja tietysti eläimet.
Lemmikkini: Kaksi koiraa, minipossu sekä hämähäkki.
On ihanaa saada työskennellä eläinten kanssa, en voisi kuvitella tekeväni muuta. Eläimet ovat aina olleet iso osa elämääni. Kasvoin kissojen, koirien, hevosten ja jyrsijöiden parissa. Nuorempana myös ratsastin säännöllisesti.
Itselläni on ollut myös hamsteri, kummitussirkkoja ja käärmeitä.
Kaikki eläimet ovat lähellä sydäntäni, mutta erityisen kiinnostunut olen matelijoista ja koirista. Myös maatilaeläimet kiinnostavat. Asun maaseudulla lehmien ja lampaiden läheisyydessä.
Lemmikkini: Koira, leopardigekko ja liitogekko.
Työskentelen tällä hetkellä Sellon sekä Kaaren Faunattaressa.
Meillä on aina ollut kotona eläimiä, pääsääntöisesti koiria.
Olen harrastanut ratsastusta jo useamman vuoden ajan, tälläkin hetkellä käyn ratsastamassa useampia kertoja viikossa.
Olen aina tykännyt kaikista eläimistä, joten oli unelmien täyttymys päästä Faunatar-ketjuun töihin.
Lemmikkini: Kolme kissaa ja kääpiöparta-agama
Eläinten kanssa työskentely on parasta mitä tiedän. Kaikki eläimet ovat aina olleet lähellä sydäntäni, eikä kotini olisi ikinä koti ilman eläimiä. Olen kasvanut tallilla eläinten keskellä.
Faunatar-ketjussa työskentely on unelmieni täyttymys. Työskentelen täällä äitini Jonnan ja pikkusiskoni Jannikan kanssa.
Minulla on ollut kissoja, koiria, kaneja, marsuja, hevosia, hamstereita ja kummitussirkkoja. Olen myös kasvattanut pitkäkarvaisia kultahamstereita.
Erityisen kiinnostunut olen kissoista, mutta kaikki muutkin eläimet kiinnostavat minua kovasti.
Lemmikkini: Neljä koiraa, kaksi kissaa ja viljakäärmeitä
Jo pienenä tyttönä tunsin kaikki koirarodut ja kirjastosta tulikin vain kasapäin eläinkirjoja mukaan.
Vuosien mittaan olen kasvattanut hiiriä, eri hamsterilajeja, gerbiileitä, chinchilloja, kaneja ja viljakäärmeitä.
Yläasteikäisenä kiertelin rottien, gerbiilien, chinchillojen ja kanien kanssa pitkin maita ja mantuja lemmikkinäyttelyissä. Koiranäyttelyissä olen käynyt ensimmäisen koirani Cavalierin Lukan kanssa ja muutamia kertoja myös Otson kanssa.
Minulla on paljon vakio hoitokoiria ja välillä monena viikonloppuna uusia laumanjäseniä vierailevina tähtinä.
Henkilökunnan omia lemmikeitä:
Jonnan koira Toffe
Rotu: Cockerspanieli
Toffe rakastaa kaikkia ja ottaa mielellään rapsutuksia vastaan jokaiselta ohikulkijalta. Toffe on erittäin lapsirakas ja aina iloinen. Lumessa leikkiminen on ihanaa!.
Jonnan kissa Findus
Findus on rauhallinen ja hurmaava perheenjäsen. Finduksen lempipaikka kotona on Jonnan yöpisteellä, missä hän seuraa Jonnan työskentelyä omalla rakkaalla pedillään.
Eijan kissa Edvin
Edvin on komea rasavilli, joka rakastaa kaikkia ja kaikki rakastaa Edviniä.
Eijan kissa Risto
Utelias ja harkitsevainen kaveri, jolla on aina nälkä.
Eijan koira Helga
Rotu: Bouvier
Helga on Eijan luottokoira, jonka kanssa yhteiselämä on erittäin helppoa
Eijan koira Onni
Onni on omasta mielestään katujen kingi ja komein kundi kulmilla. Omaa perhettä Onni rakastaa, vieraita kohtaan hieman ujompi.
Janskun minipossu Timon
Laji: Minipossu
Iloinen hännänheiluttaja, joka sulattaa jokaisen sydämen. Ruoan eteen Timon tekee melkein mitävain, varsinkin jos tarjolla on piimää.
Janskun tarantula Sirpa-Anneli
Laji: Brasilian Valkopolvi
Kämmenen kokoinen ketterä kiipeilijä.
Janskun koira Väiski
Rotu: Bernhardinkoira
80-kiloinen lempeä jättiläinen, joka tulee mielellään syliin. Väiski pysäyttää jokaisen ohikulkijan ja hurmaa kaikki mahtavalla luonteellaan.
Janksun koira Piku
Rotu: Länsiylämaanterrieri
Iloinen energiapakkaus, joka on aina valmis leikkiin. Pikun lempipaikka on mökillä omalla rannalla. Uiminen on Pikun mielestä parasta ikinä.
Maijan hoitoheppa HENKKA
Rotu: Puoliverinen hevonen
Henkka on kymmenvuotias puoliverinen hoitohevonen, jolla Maija käy säännöllisesti ratsastamassa.
Maijan koira Lilli
Rotu: Karkeakarvainen mäyräkoira
Lilli on jo vähän iäkkäämpi kiltti mäyräkoiratyttö.
Maijan lisko Pekka
Laji: Liitogekko
Pekka on aktiivinen kiipeilijä.
Maijan lisko Esko
Laji: Leopardigekko
Esko on tullut Maijalle vähän vanhemmalla iällä. Hän on aktiivinen liskoherra.
Millan koira Hulda
Rotu: Chihuahua
Hulda on äärimmäisen ystävällinen ja tottelevainen. Huldalla on kulkunen kaulassa, jotta Milla kuulee, missä se kulkee eikä jää isojen koirien jalkoihin. Tästä hän on saanut lempinimen "Helinä-keiju".
Huldan lempipuuhaa on mikä tahansa mitä se saa tehdä Millan kanssa.
Millan koira Roi
Roi on Millan toinen irlanninsusikoira, rotu onkin todella lähellä Milan sydäntä.
Roi on nuori ja innokas energiapakkaus, mutta myös oikea peräkammarin mammanpoika. Jos mami pyytää, niin näin tehdään.
Millan koira Manta
Mantasta löytyy miellyttämisen halua ja rajattomasti rakkautta. Mantan lempipuuhaa on palloleikit ja kainalossa kölliminen. Mantan lempinimi on mm. "Minä-Minä" sillä se nauttii suuresti keskipisteenä olemisesta.
Millan koira Otso
Otso on ollut mitä mainioin kumppani. Se on juuri niin lempeä ja uskollinen, kuin rodulla on mainetta. Mikään ei voita sitä, kun saa tuntea vanhan koiran rakkauden.
Otson suurin intohimo on ruoka.
Millan kissa Hemmo
Rotu: Cornish Rex Hemmo täyttää apinan virkaa, sillä se olisi mielellään ommeltuna kiinni Millan ihoon. Jos Milla ei kerkeä sitä sylissä roikottamaan se roikkuu mukana tavalla millä hyvänsä.
Millan kissa Viljo
Rotu: Devon Rex
Viljo ei tee itsestään suurta numeroa, paitsi nälkäisenä. Viljo on suurisydäminen kissa, joka tunnetaan meillä kulinaarisena nautiskelijana.
Sonian kissa Elmeri
Rotu: American Curl
Villi ja ketterä kaveri, jonka kanssa ei tule tylsää hetkeä. Elmeri hauskuuttaa kotiväkeä leikeillään päivittäin, mutta päivän päätteeksi käpertyy usein Sonian syliin.
Sonian kissa Villimies
Rotu: Selkirk Rex
Willimies on mitä mainioin sylikaveri, jonka kehräys kuuluu varmaan naapuriin asti.
Ruokaa saisi mielellään olla tarjolla jatkuvasti, eikä leluhiiriä voi ikinä olla liikaa.
Sonian kissa Miu
Miu on ensimmäinen Soian ihan oma kissa ja heillä on aivan erityinen suhde. Miu on jokaöinen unikaveri, joka rakastaa omaa perhettään enemmän kuin mitään muuta.
Sonian lisko Olli Jokinen
Laji: Kääpiöparta-agama
Utelias ja hauska kaveri, joka seuraa kotiväen jokaista liikettä. Olli Jokisen mielestä terraariota on hauska sotkea oikein kunnolla.